**Zápisnica**

z piateho zasadnutia Obecného zastupiteľstva v Rúbani, konaného

dňa 3. mája 2019 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra obce k návrhu Záverečného účtu obce Rúbaň za rok 2018
5. Záverečný účet Obce Rúbaň za rok 2018
6. Správa o sociálnej situácii obce Rúbaň
7. Základná škola s vyučovacím jazykom maďarským – Alapiskola, Rúbaň – Fűr 28 - žiadosť na vyradenie zo siete škôl a školských zariadení
8. Zabezpečenie hospicovej starostlivosti
9. Rôzne
10. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a PaedDr. Kristínu Pócsovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Bc. Líviu Šámšonovú, Zoltána Ešeka a Ing. Zoltána Tamašeka.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**4/ Stanovisko hlavného kontrolóra obce k návrhu Záverečného účtu obce Rúbaň za rok 2018**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Stanovisko hlavného kontrolóra obce k návrhu Záverečného účtu obce Rúbaň za rok 2018, ktorý tvorí prílohu zápisnice pod písmenom C. Podľa § 18f zákona 369/1990 Zb. v znení neskorších predpisov hlavný kontrolór obce vypracúva stanovisko k záverečnému účtu obce pred jeho schválením.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **43** zo dňa **03.05.2019**

Obecné zastupiteľstvo v Rúbani

**b e r i e n a  v e d o m i e**

Stanovisko hlasného kontrolóra obce k návrhu Záverečného účtu obce Rúbaň za rok 2018

**5/ Záverečný účet Obce Rúbaň za rok 2018**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Záverečný účet Obce Rúbaň za rok 2018, ktorý tvorí prílohu zápisnice pod písmenom D. Obecnému zastupiteľstvu na úseku financií a rozpočtu podľa § 11 ods. 4 zákona o obecnom zriadení je vyhradené aj schvaľovať záverečný účet obce. Obec po skončení rozpočtového roka je povinná spracovať údaje o rozpočtovom hospodárení do záverečného účtu obce v zmysle § 16 zákona č. 583/2004 Z.z. o rozpočtových pravidlách územnej samosprávy. Záverečný účet obce bol predložený na verejnú diskusiu v zmysle § 16 ods. 9 citovaného zákona dňa 18.4.2019 vyvesením na úradnej tabuli a zverejnením na webovom sídle obce. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **44** zo dňa **03.05.2019**

Obecné zastupiteľstvo v Rúbani

**s c h v a ľ u j e**

Záverečný účet obce Rúbaň na rok 2018 s výrokom: „Celoročné hospodárenie sa schvaľuje bez výhrad“

**6/ Správa o sociálnej situácii obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa o sociálnej situácii obce Rúbaň, ktorý tvorí prílohu zápisnice pod písmenom E. Zákon o obecnom zriadení v § 4 odsek 3 stanovuje obsah úloh, ktoré je obec povinná zabezpečiť. Jednou z nich je plnenie úloh na úseku sociálnej pomoci podľa osobitného predpisu, ktorým je zákon č. 448/2008 Z. z. o sociálnych službách účinný od 1.1.2009.

Obec Rúbaň v tejto oblasti vykonáva tieto činnosti:

* sociálne poradenstvo,
* konania o odkázanosti na sociálnu službu,
* vedenie požadovaných evidencií,
* vydávanie potvrdení pre účely zákona o hmotnej núdzi,
* poskytovanie informácií o pestúnskej starostlivosti, štatistické údaje štátnym orgánom,
* poskytovanie súčinnosti štátnym orgánom pri zisťovaní rodinných, sociálnych, bytových pomerov dieťaťa a rodiny,
* vykonávanie osobitého príjemcu prídavku na dieťa, rodičovského príspevku, príspevku pri narodení dieťaťa,
* žiadosti o dotácie na podporu výchovy k plneniu školských povinností, k stravovacím návykom dieťaťa ohrozeného sociálnym vylúčením.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec – dopyt k občanom v hmotnej núdzi, klesá počet, ktorí dostávajú potravinovú pomoc*

*PaedDr. Kristína Pócsová, poslanec – dopyt k počtu žiadateľov potravinovej pomoci v jednotlivých rokoch*

*Ing. Štěpánka Zacharová, starostka – počty žiadateľov a počty rozdaných balíčkov za ostané roky budú predložené na najbližšom zasadnutí*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **45** zo dňa **03.05.2019**

Obecné zastupiteľstvo v Rúbani

**b e r i e n a  v e d o m i e**

Správu o sociálnej situácii v obci

**7/ Základná škola s vyučovacím jazykom maďarským – Alapiskola, Rúbaň – Fűr 28 - žiadosť na vyradenie zo siete škôl a školských zariadení**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Základná škola s vyučovacím jazykom maďarským – Alapiskola, Rúbaň – Fűr 28 - žiadosť na vyradenie zo siete škôl a školských zariadení, ktorý tvorí prílohu zápisnice pod písmenom F. Základná škola s vyučovacím jazykom maďarským – Alapiskola, Rúbaň – Fűr 28 (ďalej len „ZŠ“) bola zaradená do siete škôl ešte pred rokom 2002. Dôvodom návrhu na vyradenie Základnej školy s vyučovacím jazykom maďarským Alapiskola, Rúbaň – Fűr 28 a jej súčasti Školský klub detí, Rúbaň 28, 941 36 Rúbaň zo siete škôl a školských zariadení je výrazný pokles počtu žiakov a naplnenosti triedy v školskom roku 2018/2019 a nepriaznivá prognóza ďalšieho vývoja počtu žiakov v nasledujúcich rokoch, ktorá vychádza z demografickej reality. Táto skutočnosť má nepriaznivý ekonomický dopad na nie veľký rozpočet obce. Napriek nášmu odhodlaniu udržať v obci školu je potreba racionalizácie ZŠ a jej súčasti v zriaďovateľskej pôsobnosti Obce Rúbaň. Naša ZŠ zabezpečuje výchovu a vzdelávanie ako neplno organizovaná základná škola (nemá všetky ročníky, len ročníky 1-4) v jednej triede.

Obec v ostatných rokoch sa za každú cenu snažila udržať málotriednu základnú školu v obci, pretože cíti morálnu zodpovednosť voči staršine a aj voči deťom. Vyvinula maximálne úsilie, aby zabezpečila ústavné práva detí vo vzdelávaní v rodnom jazyku a umožnila deťom vzdelávanie v blízkosti ich domovov.

Bohužiaľ veľa rodičov realizuje svoje právo a svoje deti zapisujú do iných škôl. Táto skutočnosť veľmi negatívne ovplyvnila osud našej školy. V tomto školskom roku až 12 našich detí navštevuje 1. stupeň základnej školy v inej obci. Aktivity, ktoré sme vyvinuli voči rodičom týchto detí s cieľom ich dochádzky do ZŠ Rúbaň nepadli na úrodnú pôdu. Má to vplyv aj na rozpočet obce, peniaze idú do rozpočtu inej obce.

Počty žiakov v ZŠ za ostatné štyri školské roky:

2015/2016 10

2016/2017 12

2017/2018 8

2018/2019 7

V tomto školskom roku máme zapísaných 7 žiakov, z tohto počtu je v súčasnej dobe 1 žiak v zahraničí.

V školskom roku 2019/2020 by malo našu školu navštevovať len 5 žiakov (ani 1 žiak nie je zapísaný do 1. ročníka), v školskom roku 2020/2021 taktiež len 5 žiakov.

Našu školu neohrozuje len nízky počet žiakov, nepriaznivá ekonomika, ale už aj kvalita vzdelávania. Na kvalitu vzdelávania má vplyv častý výpadok žiakov. Veľa krát sú v škole len 2 žiaci.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Zoltán Ešek, poslanec – dopyt k možnosti zlúčenia základnej školy s materskou školou*

*Ing. Zoltán Tamašek, poslanec – dopyt k možnosti znovuotvorenia školy*

*PaedDr. Kristína Pócsová, poslanec - aj z morálneho dôvodu rodičia zapísali deti do okolitých škôl*

*Ing. Štěpánka Zacharová, starostka – škola môže byť znovuotvorená pri splnení príslušných ustanovení zákona o štátnej správe v školstve a školskej samospráve*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 4/0/1*

**U z n e s e n i e** Obecného zastupiteľstva v Rúbani **č**. **46** zo dňa **03.05.2019**

Obecné zastupiteľstvo v Rúbani

1. **b e r i e n a  v e d o m i e**

návrh na predloženie žiadosti Ministerstvu školstva SR na vyradenie Základnej školy s vyučovacím jazykom maďarským – Alapiskola, Rúbaň – Fűr 28 a jej súčasti Školského klubu detí, Rúbaň 28, 941 36 Rúbaň zo siete škôl a školských zariadení ku dňu 31.08.2019

1. **s c h v a ľ u j e**

predložiť žiadosť Ministerstvu školstva SR na vyradenie Základnej školy s vyučovacím jazykom maďarským – Alapiskola, Rúbaň – Fűr 28 a jej súčasti Školského klubu detí, Rúbaň 28, 941 36 Rúbaň zo siete škôl a školských zariadení ku dňu 31.08.2019

**8/ Zabezpečenie hospicovej starostlivosti**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zabezpečenie hospicovej starostlivosti, ktorý tvorí prílohu zápisnice pod písmenom G. Starostka obce, Ing. Štěpánka Zacharová informovala obecné zastupiteľstvo o ťažkej zdravotnej a životnej situácii pani Kolarovskej a  jej umiestnenia v zariadení poskytujúcom hospicovú starostlivosť.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Bc. Lívia Šámšonová, poslanec – dopyt k možnosti umiestnenia v domove dôchodcov*

*Ing. Štěpánka Zacharová, starostka – umiestnenie v hospici je riešenie iba na 3 mesiace, budeme hľadať umiestnenie v zariadení VÚC*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č. 47** zo dňa **03.05.2019**

Obecné zastupiteľstvo v Rúbani

**s c h v a ľ u j e**

žiadosť Heleny Kolarovskej, trvale bytom Rúbaň 289 v súvislosti s jej umiestnením v Hospici Sv. Františka z Assisi v Palárikove

**9/ Rôzne**

Starostka obce, Ing. Štěpánka Zacharová podala tieto informácie:

V súvislosti s návrhom na vyhotovenie pietneho stĺpa predloženým na zasadnutí obecného zastupiteľstva dňa 5.4.2019 boli oslovení kamenári z okolitých dedín na predloženie cenovej ponuky.

K dopytu predloženom na zasadnutí obecného zastupiteľstva dňa 5.4.2019 v súvislosti so zberom textilu na charitu na území obce Rúbaň bola oslovená spoločnosť, ktorá už takýto zber v našej obci realizovala. Zber sa pravdepodobne uskutoční niekedy v druhom polroku, nakoľko spoločnosť má veľké množstvo pozbieraného šatstva.

Dňa 6.4.2019 sa konala členská schôdza Dobrovoľného hasičského zboru Rúbaň v budove hasičskej zbrojnice.

Rozšírenie verejného osvetlenia v obci sa zrealizuje v prípade dobrého počasia v 19. týždni tohto roka.

Zber bioodpadu na území našej obce bude pokračovať ihneď po vykonaní opravy obecného traktora.

Informácie v súvislosti s organizačnými prípravami podujatia Dni obce Rúbaň, ktoré sa uskutočnia v dňoch 5. až 7. júla 2019 (program pre deti zabezpečí 5 animátorov, prenosné javisko je objednané, hudba je zabezpečená, kultúrny program zabezpečuje ZO Csemadok, dobrovoľnú hasičskú súťaž obec zabezpečuje v úzkej spolupráci s DHZ Rúbaň).

Nové kovové brány k areálu kultúrny dom a k areálu športové ihrisko by mali byť vyhotovené v mesiaci jún 2019.

Žiadosti o poskytnutie finančnej podpory v počte 4 smerované do Nadácie Gábora Bethlena so sídlom v Maďarsku boli neúspešné,

Futbalový turnaj miništrantov vyhralo mužstvo, ktoré tvorili deti z našej farnosti Rúbaň, Dubník).

Dňa 16.4.2019 sa konala XIII. Konferencia členských obcí Regionálneho vzdelávacieho centra v Nitre, ktorého členom je aj naša obec.

Dňa 26.4.2019 sa konalo školenie k voľbám do Európskeho parlamentu.

Dňa 26.4.2019 sa konalo stretnutie verejného sektora MAS Dvory a okolie v súvislosti s VEĽKÝM LEADEROM v obci Šarkan.

Pozvanie starostky obce na stretnutie a diskusiu o súčasnom dianí na Slovensku s prezidentom SR a  osobnosťami nitrianskeho kraja. Stretnutie sa uskutoční 7. mája 2019 v priestoroch Župného domu v Nitre.

Dňa 1.5.2019 bola vykonaná oprávnenou osobou: Žilinská univerzita v Žiline praktická časť diagnostiky mostného objektu ponad potok Paríž.

Dňa 2.5.2019 sa uskutočnilo rokovanie s projektovým manažérom v súvislosti s možnosťou realizácie projektu Zelené obce. Je možnosť požiadať o dotáciu na výsadbu stromov a kríkov v intraviláne obce. Jedná sa o dreviny, ktoré sú typické pre našu oblasť. Pozemky, na ktorých by sa výsadba realizovala, musia byť majetkom obce.

Dňa 3.5.2019 bola vykonaná obhliadka obce v súvislosti s protipovodňovými opatreniami na území obce Rúbaň s odborne spôsobilou osobou a následne objednaná služba k poskytnutiu technickej pomoci (opis alternatív možného riešenia problémov, odporúčanie ďalšieho postupu).

Informácia o čerpaní dovolenky starostkou obce v dobe 27.5.2019 - 10.6.2019.

Starostka obce dala priestor poslancom na tlmočenie nápadov, názorov.

Ing. ZoltánTamašek, poslanec:

* vyslovil spokojnosť s vykonanými udržiavacími prácami (náter) na stĺpikoch miestneho rozhlasu
* odporúča vykonať postrek stromov pagaštanu konského

Imrich Petrík, poslanec:

* je potrebná aj oprava lavíc v cintoríne

Ing. Štěpánka Zacharová, starostka:

* nový ochranný náter sa plánuje vykonať aj na zvonici umiestnenej v areáli nového cintorína,
* oprava lavíc sa vykonala v areáli športového ihriska, je plánovaná aj údržba lavíc na novom cintoríne

**10 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

PaedDr. Kristína Pócsová

Zapisovateľka: Helena Kanyicsková